แบบประเมินความเพียงพอของระบบการควบคุมภายใน

บริษัท จัดการและพัฒนาทรัพยากรน้ำภาคตะวันออก จำกัด (มหาชน)

วันที่ 18 กันยายน 2550

แบบประเมินนี้จัดทำโดยบริษัท ฯ ซึ่งเป็นความเห็นของคณะกรรมการบริษัทฯ

เกี่ยวกับความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กร และสภาพแวดล้อมที่ดีซึ่งเป็นรากฐาน

ที่สำคัญของระบบการควบคุมภายในที่มีประสิทธิผล ดังนั้น
จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง เป็นการสร้างบรรยากาศ
การควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน เช่น
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

 ใช่  ไม่ใช่

คณะกรรมการบริษัทฯ มีบทบาทสำคัญยิ่งในการกำหนดวิสัยทัศน์ นโยบาย และแผนกลยุทธ์ของบริษัทฯ
โดยการกำหนดแผนธุรกิจระยะยาว (Corporate Plan) ทุก ๆ 3 ปี
สำหรับการดำเนินการในแต่ละปีฝ่ายจัดการของบริษัทฯ ได้นำเสนอกลยุทธ์ และกิจกรรมต่างๆ
ต่อคณะกรรมการบริษัทฯ เพื่อพิจารณาให้ความคิดเห็น
และอนุมัติแผนปฏิบัติการรวมถึงงบประมาณค่าใช้จ่ายประจำปีในช่วงเดือนมิถุนายน ถึง เดือนสิงหาคม
ของแต่ละปี

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจ
    หรือผลตอบแทนแก่พนักงานว่าเป็นไปอย่างสมเหตุสมผล โดยไม่มีการจูงใจ
    หรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริต
    หรือประพฤติมิชอบ (เช่น
    ตั้งเป้าหมายยอดขายของบริษัทไว้สูงเกินความเป็นจริงทำให้เกิดแรงจูงใจในการตกแต่งตัวเลขยอดขาย
    เป็นต้น)

 ใช่  ไม่ใช่

การประเมินผลการปฏิบัติงาน ณ ปัจจุบัน บริษัทฯ ได้ประยุกต์ใช้ดัชนีชี้วัดผลการดำเนินงาน (Key
Performance Indicators : KPIs) และระบบการประเมินผลแบบดุลยภาพ (Balanced
Scorecard) เพื่อวัดผลการปฏิบัติงานทั่วทั้งองค์กร โดยมีการกำหนด KPI
ทั้งในระดับพนักงานวิชาชีพแต่ละบุคคล KPI ในระดับฝ่าย และ KPI ในระดับองค์กร
รวมถึงการตั้งผู้แทนคณะกรรมการบริษัทฯ เป็นคณะกรรมการคณะกรรมการสรรหา
และพิจารณาค่าตอบแทน กลั่นกรองและประเมิน KPIs ระดับองค์กร
และการตั้งคณะกรรมการประเมินผลการปฏิบัติงานตาม KPIs ระดับฝ่าย เพื่อให้การติดตามวัด
และประเมินผลการปฏิบัติงานเป็นไปอย่างเที่ยงธรรม มีประสิทธิภาพ เป็นระบบ
และสอดคล้องกับเป้าหมาย และวัตถุประสงค์ขององค์กร

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

 ใช่  ไม่ใช่

บริษัทฯ ได้กำหนดโครงสร้างองค์กรอย่างชัดเจน โดยให้มีความคล่องตัว
และมีประสิทธิภาพในการบริหารงาน
แต่ทั้งนี้ยังคงมุ่งเน้นให้มีกลไกการถ่วงดุลอำนาจระหว่างคณะกรรมการ ฝ่ายจัดการ และผู้ถือหุ้น
โดยผลักดัน และส่งเสริมผ่านทางกลไก ดังต่อไปนี้

1.  บริษัทฯ คำนึง และเคารพในสิทธิของผู้ถือหุ้น โดยผ่านกระบวนการจัดประชุมผู้ถือหุ้น
    ซึ่งตั้งอยู่บนพื้นฐานของความเสมอภาค โปร่งใส ตรวจสอบได้ และให้สิทธิแก่ผู้ถือหุ้นส่วนน้อย
    เสนอชื่อบุคคลเพื่อคัดเลือกเป็นกรรมการบริษัทฯ
    หรือเสนอระเบียบวาระการประชุมผู้ถือหุ้นมายังงานเลขานุการบริษัทฯ
    เพื่อรวบรวมนำเสนอคณะกรรมการบริษัทฯ พิจารณาบรรจุไว้ในระเบียบวาระ
    เพื่อให้ผู้ถือหุ้นส่วนน้อยมีส่วนร่วมในการบริหารจัดการบริษัทฯ
    นอกจากนี้ได้จัดให้มีการเปิดเผยข้อมูลอย่างเพียงพอ รวมถึงการสื่อสารกับผู้ลงทุนที่เป็นสถาบัน
    ผู้ถือหุ้น นักวิเคราะห์ นักลงทุนทั่วไป และภาครัฐที่เกี่ยวข้อง เพื่อเผยแพร่
    และสื่อสารข้อมูลต่าง ๆ ของบริษัทฯ ให้สาธารณชนได้ทราบ

2.  พิจารณาแต่งตั้งคณะกรรมการชุดต่างๆ เพื่อช่วยในการพิจารณากลั่นกรอง
    และให้คำวินิจฉัยในเรื่องที่เกี่ยวข้องโดยละเอียดดังนี้

-   คณะกรรมการธรรมาภิบาล มีบทบาทในการกำหนด และทบทวนนโยบาย หลักการ
    และข้อพึงปฏิบัติที่สำคัญของกระบวนการกำกับดูแลกิจการที่มีประสิทธิผล
    และเหมาะสมสำหรับบริษัทฯ โดยสอดคล้องกับข้อกำหนดของตลาดหลักทรัพย์แห่งประเทศไทย
    รวมถึงการพัฒนา และประกาศเผยแพร่หลักการกำกับดูแลกิจการที่เป็นเลิศ (Best
    Practices) ยังผู้เกี่ยวข้องเพื่อใช้เป็นแนวทางอ้างอิงในการปฏิบัติงาน
    รวมถึงพิจารณาอนุมัติจรรยาบรรณการดำเนินธุรกิจของบริษัทฯ (Code of Business
    Conduct) และจรรยาบรรณของผู้บริหารและพนักงานบริษัทฯ (Code of Conduct)

-   คณะกรรมการตรวจสอบ รับผิดชอบการสอบทานความถูกต้อง น่าเชื่อถือได้ของงบการเงิน
    และสอบทานความมีประสิทธิภาพประสิทธิผลของระบบการควบคุมภายในทางการเงิน
    และการดำเนินงานของบริษัทฯ
    โดยผ่านกระบวนการกำกับดูแลการปฏิบัติงานของสำนักตรวจสอบ
    และการประสานงานกับผู้สอบบัญชีรับอนุญาตอย่างใกล้ชิด
    รวมถึงการเชิญผู้สอบบัญชีภายนอกเข้าประชุมคณะกรรมการตรวจสอบทุกครั้ง

-   คณะกรรมการบริหาร มีหน้าที่กำกับดูแลการดำเนินงานของบริษัทฯ
    ให้มีประสิทธิภาพและมีความเข้มแข็งทางธุรกิจ ตามแนวนโยบายคณะกรรมการบริษัทฯ
    และกลั่นกรองเรื่องต่าง ๆ ที่จะนำเสนอคณะกรรมการบริษัทฯ พิจารณา และดำเนินการอื่น ๆ
    ตามที่คณะกรรมการบริษัทฯ มอบหมาย โดยรายงานผลการปฏิบัติงาน
    และรับผิดชอบต่อคณะกรรมการบริษัทฯ สนับสนุนการบริหารงานฝ่ายจัดการ
    ให้บรรลุวัตถุประสงค์และเป้าหมายบริษัทฯ ร่วมวางแผนของบริษัทฯ ทั้งระยะสั้นและระยะยาว
    เพื่อบรรลุวัตถุประสงค์และเป้าหมายบริษัทฯพิจารณากลั่นกรองเรื่องที่ต้องขออนุมัติจากคณะกรรมการบริษัทฯ
    ในเรื่องการจัดซื้อ / จัดจ้างที่เกินกว่าอำนาจของกรรมการผู้อำนวยการใหญ่ ( เกินกว่า 20
    ล้านบาท)

-   คณะกรรมการการลงทุน มีบทบาทในการกำหนดนโยบายและกลยุทธ์การลงทุนทั้งในธุรกิจหลัก
    และธุรกิจเกี่ยวเนื่อง พิจารณากรอบแผนการลงทุนระยะสั้น และระยะยาวของบริษัทฯ
    รวมถึงการกลั่นกรองโครงการลงทุน (Capital Investment) ตามแผนงานของบริษัทฯ

-   คณะกรรมการบริหารความเสี่ยง มีหน้าที่กำหนด และนำเสนอ
    นโยบายการบริหารความเสี่ยงของบริษัทฯ และบริษัทในเครือ ต่อคณะกรรมการบริษัทฯ
    เพื่อพิจารณาในเรื่องการบริหารความเสี่ยงโดยรวม (Corporate Risk)  ทั้งนี้
    ต้องครอบคลุมดัชนีวัดความเสี่ยง การประเมินโอกาส
    และผลกระทบของความเสี่ยงในเรื่องต่างๆ เช่น ความเสี่ยงด้านกลยุทธ์
    ความเสี่ยงด้านตลาด  ความเสี่ยงด้านการปฏิบัติการ หรือความเสี่ยงอื่นๆ
    ที่มีนัยสำคัญต่อบริษัทฯ กำหนดกลยุทธ์ ที่ใช้ในการบริหารความเสี่ยงของบริษัทฯ
    และบริษัทในเครือ ให้สอดคล้องกับนโยบายการบริหารความเสี่ยงที่กำหนดไว้
    โดยสามารถวิเคราะห์ ประเมิน วัดผล
    และติดตามกระบวนการบริหารความเสี่ยงได้อย่างมีประสิทธิผล รวมทั้งการกำกับดูแล ทบทวน
    และให้ข้อเสนอแนะต่อคณะกรรมการบริษัทฯ เกี่ยวกับนโยบายการบริหารความเสี่ยง
    วิธีปฏิบัติที่เป็นมาตรฐาน กลยุทธ์ และการวัดความเสี่ยงโดยรวม
    เพื่อให้มั่นใจได้ว่ากลยุทธ์การบริหารความเสี่ยงได้นำไปปฏิบัติอย่างเหมาะสม

-   คณะกรรมการสรรหา และพิจารณาค่าตอบแทน
    นำเสนอรายชื่อบุคคลที่มีคุณสมบัติเหมาะสมสำหรับแต่งตั้งเป็นกรรมการบริษัทฯ
    คณะกรรมการชุดต่างๆ และบริษัทในเครือ
    รวมถึงการให้ความเห็นต่อโครงสร้างการบริหารงานของคณะกรรมการบริษัทฯ
    และคณะกรรมการชุดต่างๆ กำหนดนโยบาย และจำนวนของค่าตอบแทน และผลประโยชน์อื่น
    รวมถึงการกำหนดแนวทางการประเมินผลงานของคณะกรรมการบริษัทฯ
    กรรมการบริษัทในเครือ และผู้บริหารระดับสูงของบริษัทฯ
    เพื่อประกอบการพิจารณาปรับผลตอบแทนประจำปี

    1.  บริษัทฯ ได้ปฏิบัติตามหลักการกำกับดูแลกิจการที่ดีของตลาดหลักทรัพย์ฯ
        โดยตั้งแต่เริ่มดำเนินธุรกิจได้แยกตำแหน่งระหว่างประธานกรรมการบริษัทฯ
        กับกรรมการผู้อำนวยการใหญ่ เพื่อเป็นการถ่วงดุลอำนาจระหว่างกัน

    2.  บริษัทฯ มีนโยบายด้านโครงสร้างของคณะกรรมการบริษัทฯ
        ต้องประกอบไปด้วยคณะกรรมการที่เป็นอิสระหรือกรรมการจากภายนอกอย่างน้อย 1-3
        คน เพื่อให้เกิดการถ่วงดุลอำนาจระหว่างกรรมการที่อาจมีผลประโยชน์ได้เสียกับบริษัทฯ
        กับกรรมการที่เป็นอิสระ หรือกรรมการจากภายนอก

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

 มี  ไม่มี

1.4.1 บริษัทฯ จัดทำ และประกาศใช้ “หลักการกำกับดูแลกิจการที่ดี ของบริษัท จัดการและพัฒนาทรัพยากรน้ำภาคตะวันออก จำกัด (มหาชน)” โดยประกาศให้บุคลากรทุกระดับของบริษัทฯ ตั้งแต่ กรรมการ ฝ่ายจัดการ พนักงาน ผู้ปฏิบัติงานสมทบ ตลอดจนพนักงานของผู้รับจ้างได้ยึดถือปฏิบัติ รวมทั้งได้มีการจัดอบรมสัมมนา เพื่อชี้แจงและทำความเข้าใจหลักการดังกล่าว ให้กับพนักงานทุกคนของบริษัทฯ ได้รับทราบ และมีการจัดอบรมสัมมนาเพื่อเผยแพร่หลักการดังกล่าวให้บริษัทในเครือทั้งหมด เพื่อประยุกต์ปฏิบัติให้สอดคล้องกันในลำดับต่อไป โดยหลักการดังกล่าวประกอบด้วย

1.  วิสัยทัศน์ (Vision)

2.  พันธกิจของบริษัทฯ (Corporate Mission)

3.  ปรัชญาการทำงาน

4.  นโยบายเกี่ยวกับคณะกรรมการบริษัทฯ

5.  นโยบายการบริหารงานทรัพยากรบุคคล และจรรยาบรรณพนักงาน

6.  นโยบายเกี่ยวกับผลประโยชน์ที่ขัดกัน

7.  นโยบายเกี่ยวกับระบบการควบคุมภายใน

8.  จรรยาบรรณของการจัดหา

9.  นโยบายเกี่ยวกับการสนับสนุนกิจกรรมสาธารณะ

10. นโยบายเกี่ยวกับความลับของ East Water

11. นโยบายเกี่ยวกับการใช้เทคโนโลยีสารสนเทศ และการสื่อสาร

12. นโยบายด้านอาชีวอนามัย ความปลอดภัย สิ่งแวดล้อม และความมั่นคงปลอดภัย

  โดยหลักปฏิบัติดังกล่าวถือเป็นนโยบาย และวินัยที่บุคลากรของบริษัทฯ ทุกท่านต้องรับทราบ
  ทำความเข้าใจ และปฏิบัติตามให้สอดคล้องอย่างเคร่งครัด โดยถือว่าเป็นความผิดทางวินัย
  หากมิได้ปฏิบัติตามที่ได้กำหนดไว้

1.4.2 จัดทำคู่มือคณะกรรมการบริษัทฯ ซึ่งส่วนหนึ่งของคู่มือดังกล่าวได้กำหนด
“จรรยาบรรณของคณะกรรมการบริษัทฯ” โดยบริษัทฯ ได้กำหนดคุณสมบัติที่สำคัญของกรรมการบริษัทฯ
ว่าต้องมีความซื่อสัตย์ เป็นอิสระ มีคุณธรรม รักษาความลับ มีความรับผิดชอบ และมีความคิดริเริ่ม
มุ่งผลสัมฤทธิ์ รวมถึงการกำหนดบทบาท อำนาจหน้าที่ของคณะกรรมการบริษัทฯ
ต่อผู้มีส่วนได้ส่วนเสียอื่น ๆ (Stakeholders) อย่างชัดเจน และคณะกรรมการบริษัทฯ
ทุกท่านได้ลงนามรับคู่มือดังกล่าว

1.4.3 จัดทำ และประกาศใช้ “จรรยาบรรณทางธุรกิจของพนักงาน”
โดยสรุปหลักกำกับดูแลกิจการที่ดี ของบริษัทฯ สำหรับพนักงาน ให้เข้าใจง่าย
สามารถปฏิบัติได้อย่างถูกต้องเหมาะสม และกำหนดให้พนักงานทุกคนลงนามรับทราบ
ภายหลังการอบรมในเรื่องนี้

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่ใช่

คณะกรรมการบริษัทฯ ได้พิจารณา และอนุมัติประกาศใช้ระเบียบ หลักปฏิบัติต่างๆ ของบริษัทฯ
เพื่อให้เป็นแนวทางในการปฏิบัติงาน เช่น

-   ระเบียบงบประมาณของบริษัทฯ พ.ศ. 2536 แก้ไขเพิ่มเติมเมื่อปี 2539

-   ระเบียบบัญชีและการเงินของบริษัทฯ พ.ศ. 2536 แก้ไขเพิ่มเติมเมื่อปี 2538

-   ระเบียบการจัดหาพัสดุของบริษัทฯ พ.ศ. 2541 แก้ไขเพิ่มเติมเมื่อปี 2546 เป็นต้น

-   บริษัทฯ ได้รับการรับรองมาตรฐานระบบคุณภาพ ISO 9001:2000 และ ISO 14001:2004
    ซึ่งบริษัทฯ ต้องมีการจัดทำขั้นตอน และวิธีการปฏิบัติงาน (Work Procedures and Work
    Instructions) สำหรับฝ่ายงานต่าง ๆ เพื่อเป็นมาตรฐานอ้างอิงการปฏิบัติงาน

-   ฝ่ายการเงินและบัญชี จัดทำคู่มือวิธีปฏิบัติงานด้านงบประมาณการเงิน และการบัญชี
    เพื่อเป็นแนวทาง และมาตรฐานการปฏิบัติสำหรับพนักงานที่เกี่ยวข้องในเรื่องดังกล่าว

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทฯ ได้ประกาศใช้ “หลักการกำกับดูแลกิจการที่ดี ของ บริษัท
จัดการและพัฒนาทรัพยากรน้ำภาคตะวันออก จำกัด (มหาชน)” ซึ่งได้กำหนดไว้ชัดเจน
ในเรื่องจรรยาบรรณของการจัดหา ที่มุ่งเน้นในเรื่องการปฏิบัติต่อผู้ขาย ผู้รับจ้าง หรือผู้รับเหมาช่วง
อย่างเที่ยงธรรม โปร่งใส และปฏิบัติต่อกันอย่างสุภาพชน
บนพื้นฐานของความยุติธรรมในการเจรจาการค้า
และการปฏิบัติตามข้อตกลงทางการค้าอันจะส่งผลที่เป็นประโยชน์ต่อองค์กรในระยะยาว

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา

โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น

และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยง

ดังกล่าวได้นั้น ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้นๆ ต่อบริษัท และโอกาสที่ความเสี่ยงนั้นๆ จะเกิดขึ้น
(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัท

อย่างมีนัยสำคัญ

 มี  ไม่มี

บริษัทฯ มีการประเมินความเสี่ยงในกระบวนการต่างๆ ในแต่ละปีงบประมาณ โดยจัดประชุม
เชิงปฏิบัติการระหว่างหน่วยงานภายในบริษัทฯ และจัดทำเป็นแผนปฏิบัติการบริหารความเสี่ยง
เพื่อการปฏิบัติงานและดำเนินงานควบคุมภายในที่มีประสิทธิภาพเพียงพอให้ความเสี่ยงลดลงอยู่ในระดับที่ยอมรับได้
โดยสอดคล้องกับสถานการณ์
สิ่งแวดล้อมและความเสี่ยงที่แปรเปลี่ยนไปซึ่งอาจส่งผลกระทบต่อการบรรลุวัตถุประสงค์ด้านธุรกิจของบริษัทฯ
นอกจากนี้บริษัทฯ ยังได้เผยแพร่ปัจจัยเสี่ยงทางธุรกิจของบริษัทฯ รวมถึงแนวโน้มของธุรกิจในแบบ
56-1 และรายงานประจำปี (แบบ 56-2) อย่างสม่ำเสมอด้วย

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

บริษัทฯ กำหนดกรอบคะแนนระดับความเสี่ยงสูง กลาง และต่ำ ในการพิจารณาปัจจัยเสี่ยงทางธุรกิจ
โดยวิเคราะห์สาเหตุ แนวทางการแก้ไข ในสภาพการณ์ต่าง ๆ ที่อาจทำให้ระดับความเสี่ยงสูงขึ้น
ทั้งปัจจัยภายนอก และภายใน เพื่อพิจารณาปรับปรุงให้เป็นปัจจุบันอย่างสม่ำเสมอ
และนำเสนอคณะกรรมการบริหารความเสี่ยงพิจารณาเป็นรายไตรมาส
โดยรวมถึงการพิจารณาความเสี่ยงใหม่ที่อาจจะเกิดขึ้น
ปรับลดระดับความเสี่ยงของปัจจัยเสี่ยงที่เคยระบุไว้เดิมให้ลดลง หรือคงระดับความเสี่ยงไว้
ตลอดจนเฝ้าระวังความเสี่ยงต่ำ มิให้สูงขึ้น

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทฯ มอบหมายให้สำนักกรรมการผู้อำนวยการใหญ่
ติดตามผลการปฏิบัติงานตามแผนโครงการบริหารความเสี่ยง ประเมินผล
และจัดทำรายงานผลการติดตามแผนปฏิบัติการบริหารความเสี่ยง
นำเสนอคณะกรรมการบริหารความเสี่ยง เพื่อติดตามแนวโน้มของปัจจัยเสี่ยงต่างๆ
ที่สามารถลดลงอยู่ในระดับที่ยอมรับได้ และปัจจัยใหม่ๆ ที่อาจจะเกิดขึ้นอย่างสม่ำเสมอ
รวมถึงทำหน้าที่กำหนดนโยบายการควบคุมที่เหมาะสม
ครอบคลุมการติดตามความคืบหน้าจากกลยุทธ์ควบคุมปัจจัยเสี่ยงต่างๆ อย่างต่อเนื่องด้วย

2.4 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
ที่กำหนดไว้ ใช่หรือไม่

 ใช่  ไม่ใช่

บริษัทฯ ใช้แนวคิดของการบริหารความเสี่ยงทางธุรกิจ (Enterprise Risk Management)
โดยประเมินความเสี่ยงในกระบวนการต่างๆ ที่ผู้ปฏิบัติงานมีส่วนเกี่ยวข้อง
ในการวิเคราะห์ปัจจัยเสี่ยง มาตรการควบคุมที่มีในปัจจุบัน
รวมถึงร่วมกำหนดมาตรการควบคุมเพิ่มเติม เพื่อให้ความเสี่ยงต่างๆ ในหน้าที่ปฏิบัติงานของตน
อยู่ในระดับที่ยอมรับได้

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

 ใช่  ไม่ใช่

จากการประเมินความเสี่ยงทางธุรกิจของบริษัทฯในแต่ละปีงบประมาณ ฝ่ายจัดการกำหนดให้
ทุกหน่วยงานภายในบริษัทฯ
รายงานความคืบหน้าของการปฏิบัติตามแผนปฏิบัติการบริหารความเสี่ยงที่รับผิดชอบไปยังสำนักกรรมการผู้อำนวยการใหญ่
เพื่อทบทวนความเหมาะสม และนำเสนอในที่ประชุมของฝ่ายจัดการ (Management Meeting)
ก่อนนำเสนอแก่คณะกรรมการบริหารความเสี่ยง และคณะกรรมการบริษัทฯ
เพื่อพิจารณาในลำดับต่อไป

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่ และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

ระเบียบการจัดหาพัสดุ และระเบียบบัญชีและการเงิน ที่บริษัทฯ
ประกาศใช้มีการกำหนดขอบเขตอำนาจหน้าที่
และวงเงินที่มีอำนาจอนุมัติได้ของฝ่ายบริหารในแต่ละระดับไว้อย่างชัดเจน

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2) หน้าที่บันทึกรายการบัญชี
และข้อมูลสารสนเทศ
และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

ระเบียบการจัดหาพัสดุ กำหนดอำนาจหน้าที่ และวงเงินการขอซื้อในแต่ละระดับไว้ อย่างชัดเจน
ทั้งนี้ผู้มีอำนาจอนุมัติในการจัดหาพัสดุ
หรือจัดจ้างก็มีการมอบหมายอย่างชัดเจนจากฝ่ายจัดการของบริษัทฯ เช่นกัน

ระเบียบบัญชีและการเงิน บริษัทฯ กำหนดอำนาจอนุมัติการสั่งจ่าย หรือชำระเงิน
โดยให้มีผู้มีอำนาจลงนามอย่างน้อย 2 ท่าน ซึ่งวงเงินอนุมัติมีการแบ่งแยกตามระดับความรับผิดชอบ
ฝ่ายบัญชีฯ ของบริษัทฯ ไม่มีอำนาจอย่างเบ็ดเสร็จในการอนุมัติจ่าย นอกจากนี้การรับ – จ่ายเงิน
มีการแบ่งแยกระหว่างผู้บันทึกบัญชี และผู้รับ – จ่ายเงินด้วยเช่นกัน

ในการดูแลทรัพย์สิน รวมถึงการตรวจรับทรัพย์สินต่างๆ จากการจัดซื้อ บริษัทฯ มอบหมายให้ผู้ขอซื้อ
หรือคณะกรรมการตรวจรับเป็นผู้ตรวจรับทรัพย์สิน โดยให้ฝ่าย / ศูนย์ / สำนัก
รับผิดชอบในการดูแลทรัพย์สินที่จัดซื้อ หากทรัพย์สินที่สั่งซื้อมีมูลค่าถึงเกณฑ์ที่กำหนดไว้ บริษัทฯ
จะบันทึกบัญชีขึ้นทะเบียนเป็นทรัพย์สินถาวรของบริษัทฯ ต่อไป

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

 ใช่  ไม่ใช่  ไม่มีกรณีดังกล่าว

รายการระหว่างกันของบริษัทฯ และบริษัทในเครือ รวมถึงบริษัทฯ และผู้มีผลประโยชน์ร่วมต่างๆ
จะผ่านขั้นตอนการพิจารณา อนุมัติอย่างถูกต้องชัดเจน โดยใช้โครงสร้างราคา และเงื่อนไข
เช่นเดียวกับ คู่ค้ารายอื่นๆ โดยได้เปิดเผยรายการดังกล่าวไว้ในหมายเหตุประกอบงบการเงินแล้ว
หากมีรายการระหว่างกันที่เกิดความแตกต่างอย่างมีนัยสำคัญ สำนักตรวจสอบ
คณะกรรมการตรวจสอบ ฝ่ายจัดการ และผู้สอบบัญชีรับอนุญาตจะดำเนินการพิจารณาอย่างรอบคอบ
และเปิดเผยในหมายเหตุประกอบงบการเงินต่อไป

บริษัทฯ มีการทำธุรกรรมกับผู้ถือหุ้น โดยการจำหน่ายน้ำดิบให้กับ กปภ. และ กนอ.
โดยใช้อัตราค่าน้ำมาตรฐานของบริษัทฯ ซึ่งใช้กับผู้ใช้น้ำทุกรายตามแต่ละพื้นที่
และประเภทผู้ใช้น้ำเช่นกัน

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

ในการออกเสียงเพื่อลงมติเกี่ยวกับอัตราค่าน้ำ
กรรมการที่มีส่วนได้ส่วนเสียจะไม่มีสิทธิการออกเสียงในมติดังกล่าว
โดยการทำธุรกรรมระหว่างบริษัทฯ และผู้ถือหุ้นของบริษัทฯ คณะกรรมการบริษัทฯ
มีการมอบอำนาจลงนามให้แก่คณะกรรมการ
และฝ่ายจัดการซึ่งไม่มีส่วนได้ส่วนเสียต่อการทำธุรกรรมเหล่านั้นโดยตรง
เป็นผู้แทนลงนามในธุรกรรมเหล่านั้น บริษัทฯ ได้รายงาน “รายการระหว่างกัน -
รายการระหว่างกันกับบุคลที่อาจมีความขัดแย้ง” ให้ กลต.ทราบแล้วใน แบบ 56-1
รวมถึงได้รายงานไว้ในหัวข้อ “รายการธุรกิจกับกิจการที่เกี่ยวข้องกัน “ ในรายงานประจำปี (แบบ
56-2)

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
(on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

การดำเนินธุรกรรมดังกล่าวมีขั้นตอนการดำเนินการ และพิจารณาเป็นไปตามระเบียบเช่นเดียวกับ
ผู้ใช้น้ำรายอื่นๆ นอกจากนี้ได้มีการกำหนดไว้อย่างชัดเจนในระเบียบที่เกี่ยวข้อง
รวมทั้งประกาศหลักการกำกับดูแลกิจการที่ดีว่าการดำเนินกิจกรรมใดๆ
ทางธุรกิจต้องเป็นไปตามระเบียบที่กำหนดไว้ โดยให้พิจารณาถึงประโยชน์สูงสุดของบริษัทฯ
เป็นสำคัญ

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่
(เช่นติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

บริษัทฯ ติดตามการดำเนินธุรกรรมต่างๆ อย่างเคร่งครัด
ในส่วนของสัญญาซื้อขายน้ำดิบได้มีการติดตามให้คู่สัญญา (ผู้ใช้น้ำ) ปฏิบัติตามเงื่อนไขที่กำหนดไว้
เช่น ติดตามอายุของหนังสือค้ำประกันตามที่กำหนดไว้ในสัญญา
ทบทวนความเหมาะสมของสัญญาซื้อขายน้ำดิบกับผู้ใช้น้ำที่ดำเนินการในทุกปี
รวมถึงติดตามการชำระค่าน้ำจากผู้ใช้น้ำทุกรายตามระยะเวลาที่กำหนดอย่างเคร่งครัดด้วยเช่นกัน

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรการดังกล่าวครอบคลุมไปถึงกรณีที่
ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ กำหนดไว้อย่างชัดเจนในหลักการกำกับดูแลกิจการที่ดีของบริษัทฯ ว่า
ผลประโยชน์ที่ขัดกันจะเกิดจากกรณีที่บุคลากรทุกระดับมีผลประโยชน์เกี่ยวพันกับบุคคลผู้ใกล้ชิด
หรือตำแหน่งที่รับผิดชอบ ไม่ว่าจะเป็นด้านการเงิน หรือด้านอื่นใดก็ตามในกิจการ
ซึ่งจะได้รับผลประโยชน์จากการตัดสินใจของบุคคลผู้นั้น หรือการรับรู้กิจกรรมการดำเนินงาน
หรือแผนการในอนาคตบริษัทฯ
พนักงานทุกคนมีหน้าที่ต้องแจ้งเรื่องที่อาจเป็นผลประโยชน์ที่ขัดกันที่เกิดขึ้นให้ผู้บังคับบัญชา
และฝ่ายจัดการของบริษัทฯ ทราบตามลำดับ

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ มีการติดตามดูแลการดำเนินงานของบริษัทในเครืออย่างต่อเนื่อง และสม่ำเสมอ
โดยกำหนดให้บริษัทในเครือ รายงานผลการดำเนินงานให้คณะกรรมการบริษัทฯ
ทราบเป็นรายไตรมาส เพื่อติดตามความก้าวหน้าโครงการลงทุนในธุรกิจต่างๆ
รวมทั้งประสานนโยบายให้ทุกบริษัทมีทิศทางการดำเนินงานที่สอดคล้องเป็นไปในทิศทางเดียวกับนโยบายของคณะกรรมการบริษัทฯ
และส่งผู้ทรงคุณวุฒิจากบริษัทฯ เข้าเป็นกรรมการในบริษัทในเครือ เพื่อให้มีการดูแลอย่างใกล้ชิด

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

บริษัทฯ ได้มอบหมายให้เลขานุการบริษัทฯ ดูแลงานด้าน Compliance Unit
โดยจัดให้มีพนักงานกฎหมาย และธรรมาภิบาล ให้ข้อเสนอแนะ แก่บริษัทฯ และคณะกรรมการบริษัทฯ
เพื่อปฏิบัติตามกฎหมาย กฎ ระเบียบข้อบังคับต่าง ๆ ได้อย่างถูกต้อง ครบถ้วน

อนึ่งในส่วนของการทำสัญญา นิติกรรม และกฎหมายที่เกี่ยวข้อง บริษัทฯ
มอบหมายให้ผู้จัดการงานที่ปรึกษากฎหมายกลุ่มบริษัทฯ
ซึ่งมีความรู้ความเข้าใจในด้านกฎหมายที่เกี่ยวข้อง และธุรกิจของบริษัทฯ
เป็นผู้ทบทวนสัญญาธุรกิจก่อนพิจารณาลงนามโดยผู้มีอำนาจทุกครั้ง
ซึ่งรวมถึงสัญญาธุรกิจของบริษัทในเครือด้วย

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานข้อมูลที่มีคุณภาพ และเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่ง
และเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอ

เพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่างๆ เป็นต้น)

 ใช่  ไม่ใช่

ทุกระเบียบวาระในการประชุมคณะกรรมการบริษัทฯ และคณะกรรมการชุดย่อย
จะปรากฏรายละเอียดของเรื่องเดิมรวมทั้งมติของที่ประชุมในช่วงที่ผ่านมาอ้างอิงไว้เพื่อให้คณะกรรมการได้รับทราบความเป็นมาอย่างชัดเจน
จากนั้นจึงจะระบุข้อเท็จจริงในประเด็นความคืบหน้าในการดำเนินการของฝ่ายจัดการตามความเห็นของคณะกรรมการซึ่งจะครอบคลุมถึงเหตุผล
การวิเคราะห์ความอ่อนไหวทางธุรกิจ อุปสรรค/ผลกระทบที่อาจเกิดขึ้น
ส่วนการนำเสนอข้อเสนอแนะเพื่อการพิจารณาจะมีประเด็นข้อพิจารณา
และ/หรือแนวทางเลือกเพื่อการหารือ/พิจารณาไว้ทุกครั้ง นอกจากนั้นบริษัทฯ
ยังมีการใช้ระบบคอมพิวเตอร์ โปรแกรม PowerPoint ซึ่งแสดงภาพทั้งเนื้อหา รายละเอียด
รูปภาพประกอบ กราฟแสดงค่าสถิติ แผนผัง แผนที่ ได้อย่างละเอียด ชัดเจนและเพียงพอด้วย

4.2 กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและ

เพียงพอต่อการพิจารณาก่อนการประชุม อย่างน้อยภายในระยะเวลาขั้นต่ำตามที่กฎหมายกำหนด
ใช่หรือไม่

 ใช่ ได้รับก่อนวันประชุมโดยเฉลี่ย 5-7 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

บริษัทฯ จะบันทึกข้อซักถาม ความคิดเห็นต่าง ๆ และเหตุผลประกอบ
รวมถึงมติที่ประชุมคณะกรรมการบริษัทฯ ในรายงานการประชุมเป็นภาพรวม
มิได้บันทึกแยกไว้เป็นรายบุคคล อย่างไรก็ตามในการนำส่งรายงานการประชุมแต่ละครั้ง บริษัทฯ
จะแจ้งให้กรรมการรายบุคคลสามารถแจ้งแก้ไขรายงานการประชุมภายในระยะเวลาที่กำหนดภายหลังจากที่ได้รับรายงานการประชุมประมาณ
5 วัน จากนั้นหากมีผู้แจ้งขอแก้ไขรายงานการประชุม บริษัทฯ
จะนำไปเสนอไว้ในการประชุมครั้งถัดไปในระเบียบวาระรับรองรายงานการประชุมครั้งก่อน
โดยจะระบุชื่อกรรมการผู้ขอแก้ไขรายงานฯ ไว้อย่างชัดเจน
ซึ่งหากกรรมการท่านอื่นมีความเห็นเป็นอย่างอื่นก็สามารถแย้งได้ โดยบริษัทฯ
จะบันทึกไว้ในรายงานฯ และสรุปเป็นมติของที่ประชุมต่อไป ซึ่งจะมีรายละเอียด
และเอกสารประกอบระเบียบวาระการประชุมอย่างเพียงพอ และเหมาะสมให้ผู้ถือหุ้น
และผู้เกี่ยวข้องสามารถตรวจสอบได้อย่างชัดเจน

4.4 บริษัทจัดเก็บเอกสารประกอบการบันทึกบัญชีและบัญชีต่างๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชี

ที่รับรองทั่วไปและเหมาะสมกับลักษณะธุรกิจของบริษัท โดยไม่เลือกใช้นโยบายบัญชีที่ทำให้บริษัทแสดง

ผลประกอบการที่คลาดเคลื่อนจากความเป็นจริง

 ใช่  ไม่ใช่

คณะกรรมการบริษัทฯ แต่งตั้งคณะกรรมการตรวจสอบ เพื่อพิจารณากลั่นกรองในรายละเอียด
เพื่อให้ความเห็นเกี่ยวกับการรายงานงบการเงิน
รวมถึงการพิจารณาเลือกใช้นโยบายบัญชีที่เหมาะสมกับลักษณะธุรกิจของบริษัทฯ
เพื่อให้เกิดความมั่นใจว่าการรายงานข้อมูลทางการเงินของบริษัทฯ มีความถูกต้อง ครบถ้วน
เชื่อถือได้

ส่วนที่ 5 ระบบการติดตาม(Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการบริษัทได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการบริษัทฯ กำหนดเป้าหมายการดำเนินธุรกิจไว้ในแผนธุรกิจ 3 ปี (Corporate Plan)
แผนปฏิบัติการประจำปี (Action Plan) รวมถึงดัชนีวัดผลการปฏิบัติงานประจำปี (KPIs)
ฝ่ายจัดการมีการติดตามผลการดำเนินงานเปรียบเทียบกับเป้าหมายที่กำหนดไว้เป็นประจำทุกเดือน
และรายงานความคืบหน้า ตลอดจนนำเสนอผลการปฏิบัติงานในการประชุมคณะกรรมการบริษัทฯ
เป็นประจำทุกไตรมาส

5.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไข

ภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

ฝ่ายจัดการจะกำหนดแนวทางการแก้ไขผลการปฏิบัติงานที่ไม่เป็นไปตามเป้าหมาย
เพื่อให้บรรลุตามเป้าหมายที่กำหนดไว้
อย่างไรก็ตามผลการปฏิบัติงานที่ไม่เป็นไปตามเป้าหมายยังคงมีการรายงานให้คณะกรรมการบริษัทฯ
ทราบ พร้อมแนวทางการแก้ไขที่ได้กำหนดขึ้น เพื่อให้คณะกรรมการบริษัทฯ ได้ทบทวน
และสามารถให้ความเห็นเพิ่มเติมต่อแนวทางที่กำหนดไว้ได้ด้วย

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

 ใช่  ไม่ใช่

บริษัทฯ มีการตรวจประเมินระบบการปฏิบัติงาน โดยกลไกของการตรวจสอบภายใน
ซึ่งครอบคลุมการประเมินความสอดคล้องตามกฏระเบียบ ข้อบังคับ รวมถึงสัญญาธุรกิจที่เกี่ยวข้อง
เพื่อให้กรรมการชุดต่างๆ รวมถึงฝ่ายจัดการ เชื่อมั่นในประสิทธิผล ประสิทธิภาพ ความถูกต้อง
และความเชื่อถือได้ของระบบการควบคุมภายใน และข้อมูลทางการเงิน
นอกจากการตรวจสอบภายในของบริษัทฯ
ยังได้ขยายการควบคุมผ่านการตรวจสอบตามมาตรฐานสากล ISO 9001:2000 ISO 14001:2004
ด้วย

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้องรายงาน

ตรงต่อคณะกรรมการหรือคณะกรรมการตรวจสอบ เพื่อให้ผู้ตรวจสอบภายในสามารถปฏิบัติงานได้

อย่างอิสระและเสนอรายงานผลการตรวจสอบได้อย่างตรงไปตรงมา ใช่หรือไม่

 ใช่  ไม่ใช่  ไม่มีกรณีดังกล่าว

คณะกรรมการตรวจสอบ คณะกรรมการบริษัทฯ
และฝ่ายจัดการให้ความสำคัญต่อการตรวจสอบภายในเป็นอย่างยิ่ง บริษัทฯ จัดให้มีสำนักตรวจสอบ
และว่าจ้างที่ปรึกษาร่วมตรวจสอบภายใน (Co-sourcing) เป็นประจำทุกปี
นอกจากนี้การสอบบัญชีของบริษัทฯ ยังได้รับการตรวจสอบ โดยผู้สอบบัญชีรับอนุญาตด้วย
สำนักตรวจสอบ ที่ปรึกษาตรวจสอบภายใน และผู้สอบบัญชีรับอนุญาต
มีการประชุมร่วมกันกับคณะกรรมการตรวจสอบเป็นประจำทุกไตรมาส เพื่อรับทราบผลการตรวจ
และหารือเกี่ยวกับแนวทางการแก้ไขที่เหมาะสมได้โดยตรง รวมถึงปัญหาอื่นๆ
ที่อาจพบจากการตรวจสอบภายในของบริษัทฯ

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท/

คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

บริษัทฯ วางแผนการตรวจสอบภายในของบริษัทฯ และบริษัทในเครือ
โดยกำหนดให้มีการตรวจประเมินเป็นประจำทุกไตรมาส
การรายงานผลการตรวจสอบจึงสามารถรายงานให้แก่คณะกรรมการตรวจสอบ
และคณะกรรมการบริษัทฯ เป็นประจำทุกไตรมาสด้วยเช่นกัน

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/

คณะกรรมการตรวจสอบ ใช่หรือไม่

 ใช่  ไม่ใช่

บริษัทฯ มีการติดตามผลการตรวจสอบภายในที่ผ่านมาอย่างสม่ำเสมอ
เพื่อให้มีการแก้ไขตามกำหนดระยะเวลาแล้วเสร็จที่หน่วยงานผู้รับตรวจได้ระบุไว้ในรายงานผลการตรวจสอบ
และสรุปผลการติดตามการปรับปรุงแก้ไขตามข้อเสนอแนะต่อที่ประชุมคณะกรรมการตรวจสอบทราบเป็นรายไตรมาส
อีกทั้งในการตรวจสอบภายในประจำปีของบริษัทฯ
จะมีการตรวจประเมินประสิทธิภาพการแก้ไขตามข้อเสนอดังกล่าว
อย่างไรก็ตามฝ่ายจัดการของหน่วยงานที่ได้รับการตรวจ
สามารถรายงานความคืบหน้าของการแก้ไขปัญหาต่างๆ ให้สำนักตรวจสอบ
และคณะกรรมการตรวจสอบรับทราบได้ทันทีด้วยเช่นกัน

5.7
บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลันในกรณีที่เกิดเหตุการณ์ทุจริต
หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย และมีการกระทำที่ผิดปกติอื่น
ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ หรือไม่

 มี  ไม่มี  ไม่มีกรณีดังกล่าว

 งานที่ปรึกษากฎหมายกลุ่มบริษัท และงานนิติกรรมบริษัทในเครือ รวมถึงผู้ที่ได้รับมอบหมาย จากฝ่ายจัดการมีบทบาทในการทบทวน สืบหาข้อเท็จจริง รวมถึงให้ความเห็นเพิ่มเติม ก่อนรายงานให้ฝ่ายจัดการ ชี้แจงยังคณะกรรมการบริษัทฯ พิจารณาเป็นลำดับถัดไป ทั้งนี้หากคณะกรรมการบริษัทฯ ประสงค์ให้มีการตรวจสอบในรายละเอียดเพิ่มเติม ก็อาจพิจารณามอบหมายให้คณะกรรมการตรวจสอบดำเนินการ พร้อมกับการเสนอแนะแนวทางการปรับปรุงระบบการควบคุมภายในให้มีประสิทธิภาพ ให้ดียิ่งขึ้นด้วย